**Bula mea de săpun**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

citeste

doar lacrima pe care o privesc în oglindă

obsedată de arta privirii

ea este singura

ce prinde

Ideia de zbor

când îsi zăreste reflexia în pupilă

gândeste

o altă strategie pentru iubire

un alt neuron

e gata s-o prindă

Într-un complex mecanism

alimentat de durere

îi povestesc unori despre scopul

ei

cum s-a născut din agonia mea

în nopți de tăcere

dar ea zâmbeste neînțelegând nimic

cerându-mi opusul

la ceea ce este firesc

si altceva

îmi cere acum

să nu mai fie diferență-ntre noi

eu să devin ea

si ea

bula mea de săpun